דומיניק טלהאמר

דומיניק טלהאמר (בגרמנית: Dominik Thalhammer; נולד ב-2 באוקטובר 1970) הוא מאמן כדורגל אוסטרי המאמן את אוסטנדה.

קריירת אימון
טלהאמר החל את קריירת האימון שלו בקבוצה מהליגות הנמוכות, ומשנת 2000 החל לאמן את מחלקות הנוער השונות של אדמירה ואקר מדלינג. בשנת 2004 מונה לעוזר מאמן הקבוצה הבכירה, ובספטמבר 2004 הפך למאמן הראשי והיה למאמן הראשי הצעיר ביותר בהיסטוריה של הבונדסליגה האוסטרית. הוא עזב את המועדון באוגוסט 2005.

מדצמבר 2005 עד אוקטובר 2006 היה מאמנה של ווינר ספורט קלאב מהליגה השלישית. מיוני 2007 ועד מאי 2008 היה עוזר מאמן הקבוצה הבכירה של ל.א.ס.ק. לינץ.

לאחר שאימן שתי קבוצות נוספות מהליגות הנמוכות, בפברואר 2011 מונה טלהאמר למאמנה של נבחרת הנשים האוסטרית. בשנת 2020 הוא סיים את הכהונה ובמקומו מונתה אירנה פורמן.

לקראת עונת 2020/2021 מונה למאמן הראשי של ל.א.ס.ק. לינץ. ב-13 בספטמבר 2021 הוא פוטר מתפקידו.

תארים
נבחרת הנשים האוסטרית
 גביע קפריסין (1): 2016

קישורים חיצוניים

הערות שוליים

מאמני כדורגל אוסטרים
מאמני נבחרת אוסטריה בכדורגל נשים
אוסטרים שנולדו ב-1970